Талант пурри çеç те сахал — тăрăшулăх, çирĕп кăмăл кирлĕ. Виктория Захаровăн пултарулăхĕ пирки никам та иккĕленмест пулĕ? Мĕн ачаран юрлас ăсталăха туптать вăл, çав енĕпе аслă пĕлÿ илнĕ, Çĕрпÿри культура çуртĕнче ĕçлекенскер халĕ ачасене те юрлама хăнăхтарать, конкурссем йĕркелет. Сасси вăйлă. Музыкăсăрах пултарать теççĕ ун пеккисем çинчен. Кирлех пулсан хăех ги-тара та калать Виктория.